A4-0507/98

Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με κοινό πλαίσιο για ηλεκτρονικές υπογραφές (COM(98)0297 - C4-0376/98 - 98/0191(COD))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3

>Αρχικό κείμενο>

(3) ότι την 1η Δεκεμβρίου 1997 το Συμβούλιο κάλεσε την Επιτροπή να υποβάλει το ταχύτερο δυνατό πρόταση για οδηγία του Ευρωπαϊκού Κοινοβουλίου και του Συμβουλίου σχετικά με τις ψηφιακές υπογραφές[semigr ]

>Κείμενο μετά την ψηφοφορία στο ΕΚ>

(3) ότι την 1η Δεκεμβρίου 1997 το Συμβούλιο κάλεσε την Επιτροπή να υποβάλει το ταχύτερο δυνατό πρόταση για οδηγία του Ευρωπαϊκού Κοινοβουλίου και του Συμβουλίου σχετικά με τις

ηλεκτρονικές υπογραφές[semigr ]

(Τροπολογία 2)

Αιτιολογική σκέψη 4

>Αρχικό κείμενο>

(4) ότι για τις ηλεκτρονικές επικοινωνίες και το εμπόριο απαιτούνται ηλεκτρονικές υπογραφές και συναφείς υπηρεσίες που παρέχουν τη δυνατότητα ταυτοποίησης των δεδομένων[semigr ] ότι η ύπαρξη αποκλινόντων κανόνων όσον αφορά τη νομική αναγνώριση των ψηφιακών υπογραφών και τη διαπίστευση «παρόχων υπηρεσιών πιστοποίησης» στα κράτη μέλη ενδέχεται να αποτελέσει σημαντικό φραγμό για τη χρήση των ηλεκτρονικών επικοινωνιών και του ηλεκτρονικού εμπορίου και κατά συνέπεια να παρεμποδίσει την ανάπτυξη της εσωτερικής αγοράς[semigr ] ότι οι αποκλίνουσες δραστηριότητες στα κράτη μέλη αποτελούν ένδειξη της ανάγκης εναρμόνισης σε κοινοτικό επίπεδο[semigr ]

>Κείμενο μετά την ψηφοφορία στο ΕΚ>

(4) ότι για τις ηλεκτρονικές επικοινωνίες και το εμπόριο απαιτούνται ηλεκτρονικές υπογραφές και συναφείς υπηρεσίες που παρέχουν τη δυνατότητα ταυτοποίησης των δεδομένων[semigr ] ότι η ύπαρξη αποκλινόντων κανόνων όσον αφορά τη νομική αναγνώριση των ψηφιακών υπογραφών και τη διαπίστευση «παρόχων υπηρεσιών πιστοποίησης» στα κράτη μέλη ενδέχεται να αποτελέσει σημαντικό φραγμό για τη χρήση των ηλεκτρονικών επικοινωνιών και του ηλεκτρονικού εμπορίου.

Αντίθετα, σαφή κοινά θεσμικά πλαίσια για τις ηλεκτρονικές υπογραφές ενδυναμώνουν την εμπιστοσύνη και τη γενική αποδοχή των νέων τεχνολογιών[semigr ] ότι οι αποκλίνουσες δραστηριότητες στα κράτη μέλη δεν επιτρέπεται να παρεμποδίζουν την ελεύθερη κυκλοφορία των εμπορευμάτων και των υπηρεσιών στην εσωτερική αγορά[semigr ]

(Τροπολογία 3)

Αιτιολογική σκέψη 6

>Αρχικό κείμενο>

(6) ότι η ταχεία τεχνολογική ανάπτυξη και ο παγκόσμιος χαρακτήρας του Internet επιβάλλουν προσέγγιση που θα είναι ανοικτή σε διάφορες τεχνολογίες ηλεκτρονικής ταυτοποίησης δεδομένων[semigr ] ότι, ωστόσο, οι «ψηφιακές υπογραφές» που βασίζονται σε κρυπτογραφία δημόσιου κλειδιού αποτελούν επί του παρόντος αναγνωρισμένη μορφή ηλεκτρονικής υπογραφής[semigr ]

>Κείμενο μετά την ψηφοφορία στο ΕΚ>

(6) ότι η ταχεία τεχνολογική ανάπτυξη και ο παγκόσμιος χαρακτήρας του Internet επιβάλλουν προσέγγιση που θα είναι ανοικτή σε διάφορες τεχνολογίες ηλεκτρονικής ταυτοποίησης δεδομένων[semigr ]

(Τροπολογία 4)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(6α) ότι η Επιτροπή θα υποβάλει ανασκόπηση της παρούσης οδηγίας προ του 2003, εν μέρει για να εξασφαλίσει ότι η πρόοδος της τεχνολογίας ή αλλαγές στο νομικό περιβάλλον δεν έχουν δημιουργήσει εμπόδια στην επίτευξη των στόχων που θέτει η παρούσα οδηγία[semigr ] ότι πρέπει να εξετάσει τις συνέπειες σχετικών τεχνικών πεδίων, όπως είναι ο εμπιστευτικός χαρακτήρας, και να υποβάλει έκθεση επί του θέματος στο Ευρωπαϊκό Κοινοβούλιο και το Συμβούλιο

(Τροπολογία 5)

Αιτιολογική σκέψη 10α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(10α) ότι η εσωτερική αγορά περιλαμβάνει επίσης και την ελεύθερη κυκλοφορία των προσώπων, με αποτέλεσμα οι πολίτες της Ευρωπαϊκής Ένωσης και όσοι διαμένουν σε αυτήν να χρειάζεται να έχουν ολοένα περισσότερες δοσοληψίες με αρχές κρατών μελών άλλων από εκείνο στο οποίο διαμένουν[semigr ] ότι, για τους λόγους αυτούς, το Ευρωπαϊκό Κοινοβούλιο αποφάσισε να αποδεχθεί την ηλεκτρονική αποστολή των αναφορών[semigr ] ότι η διαθεσιμότητα ηλεκτρονικής επικοινωνίας θα μπορούσε εν προκειμένω να αποβεί πολύ χρήσιμη, με την προϋπόθεση ότι οι προσφερόμενες κατ' αυτόν τον τρόπο δυνατότητες βελτιωμένης πρόσβασης στη διοίκηση δεν θα παρεμποδίζονται από εθνικούς κανόνες περί πρόσθετων απαιτήσεων[semigr ]

(Τροπολογία 6)

Αιτιολογική σκέψη 12

>Αρχικό κείμενο>

(12) ότι για την ανάπτυξη του διεθνούς ηλεκτρονικού εμπορίου απαιτούνται διασυνοριακοί μηχανισμοί με συμμετοχή τρίτων χωρών[semigr ] ότι οι εν λόγω μηχανισμοί θα πρέπει να αναπτυχθούν από τις επιχειρήσεις[semigr ] ότι για τη διασφάλιση διαλειτουργικότητας σε παγκόσμιο επίπεδο θα μπορούσαν να αποβούν επωφελείς συμφωνίες περί πολυμερών κανόνων με τρίτες χώρες σχετικά με την αμοιβαία αναγνώριση υπηρεσιών πιστοποίησης[semigr ]

>Κείμενο μετά την ψηφοφορία στο ΕΚ>

(12) ότι για την ανάπτυξη του διεθνούς ηλεκτρονικού εμπορίου απαιτούνται διασυνοριακοί μηχανισμοί με συμμετοχή τρίτων χωρών[semigr ] ότι οι εν λόγω μηχανισμοί θα πρέπει να αναπτυχθούν από τις επιχειρήσεις[semigr ] ότι για τη διασφάλιση διαλειτουργικότητας σε παγκόσμιο επίπεδο θα μπορούσαν να αποβούν επωφελείς συμφωνίες περί πολυμερών κανόνων με τρίτες χώρες σχετικά με την αμοιβαία αναγνώριση υπηρεσιών πιστοποίησης[semigr ]

ότι οι οιεσδήποτε τέτοιου είδους συμφωνίες θα πρέπει να σέβονται το δικαίωμα της Ευρωπαϊκής Ένωσης και των κρατών μελών της να διατηρούν και να αναπτύσσουν περαιτέρω τους ισχύοντες κανόνες για την προστασία των δεδομένων[semigr ]

(Τροπολογία 7)

Αιτιολογική σκέψη 12α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(12α) έχοντας υπόψη ότι οι συμφωνίες αυτές θα πρέπει να καλύπτουν επίσης την προστασία των ατομικών στοιχείων και τον σεβασμό της ιδιωτικής ζωής[semigr ]

(Τροπολογία 9)

Αιτιολογική σκέψη 13α

>Αρχικό κείμενο>

>Κείμενο μετά την ψηφοφορία στο ΕΚ>

(13α) ότι η παρούσα οδηγία δεν θίγει τις εθνικές διατάξεις που αφορούν τη δημόσια τάξη ή τη δημόσια ασφάλεια ή σχετίζονται με την παροχή υπηρεσιών εμπιστευτικού χαρακτήρα[semigr ]

(Τροπολογία 10)

Αιτιολογική σκέψη 14

>Αρχικό κείμενο>

(14) ότι για την εφαρμογή της παρούσας οδηγίας η Επιτροπή πρέπει να επικουρείται από επιτροπή συμβουλευτικού χαρακτήρα[semigr ]

>Κείμενο μετά την ψηφοφορία στο ΕΚ>

(14) ότι για την εφαρμογή της παρούσας οδηγίας η Επιτροπή πρέπει να επικουρείται από επιτροπή

επαφής[semigr ]

(Τροπολογία 11)

Άρθρο 1

>Αρχικό κείμενο>

Η παρούσα οδηγία καλύπτει τη νομική αναγνώριση των ηλεκτρονικών υπογραφών.

>Κείμενο μετά την ψηφοφορία στο ΕΚ>

Η παρούσα οδηγία καλύπτει τη νομική αναγνώριση των ηλεκτρονικών υπογραφών.

Θεσπίζει νομικό πλαίσιο για ορισμένες υπηρεσίες πιστοποίησης στο οποίο θα διαθέτει πρόσβαση το κοινό.

>Αρχικό κείμενο>

Δεν καλύπτει άλλες πτυχές που αφορούν τη σύναψη και την ισχύ συμβάσεων ή άλλων μη συμβατικών διατυπώσεων για τις οποίες απαιτούνται υπογραφές.

>Κείμενο μετά την ψηφοφορία στο ΕΚ>

Δεν καλύπτει άλλες πτυχές που αφορούν τη σύναψη και την ισχύ συμβάσεων ή άλλων μη συμβατικών διατυπώσεων για τις οποίες απαιτούνται υπογραφές.

>Αρχικό κείμενο>

Θεσπίζει νομικό πλαίσιο για ορισμένες υπηρεσίες πιστοποίησης που προσφέρονται στο κοινό.

>Κείμενο μετά την ψηφοφορία στο ΕΚ>

Διαγράφεται

(Τροπολογία 12)

Άρθρο 2, παράγραφος 1, εισαγωγική πρόταση

>Αρχικό κείμενο>

1. «Ηλεκτρονική υπογραφή»: υπογραφή σε ψηφιακή μορφή σε, ή συνημμένη σε, ή λογικά συσχετιζόμενη με δεδομένα και χρησιμοποιούμενη από έναν υπογράφοντα ως ένδειξη της αποδοχής εκ μέρους του υπογράφοντος του περιεχομένου των εν λόγω δεδομένων[semigr ] η εν λόγω υπογραφή ανταποκρίνεται στις ακόλουθες απαιτήσεις:

>Κείμενο μετά την ψηφοφορία στο ΕΚ>

1. «Ηλεκτρονική υπογραφή»: υπογραφή σε

ηλεκτρονική μορφή σε, ή συνημμένη σε, ή λογικά συσχετιζόμενη με δεδομένα και χρησιμοποιούμενη από έναν υπογράφοντα ως ένδειξη της αποδοχής εκ μέρους του υπογράφοντος του περιεχομένου των εν λόγω δεδομένων[semigr ] η εν λόγω υπογραφή ανταποκρίνεται στις ακόλουθες απαιτήσεις:

(Τροπολογία 13)

Άρθρο 2, παράγραφος 2

>Αρχικό κείμενο>

2. «Υπογράφων»: άτομο που δημιουργεί ηλεκτρονική υπογραφή.

>Κείμενο μετά την ψηφοφορία στο ΕΚ>

2. «Υπογράφων»:

φυσικό πρόσωπο το οποίο υπογράφοντας για λογαρισμό του ή εξ ονόματος ενός νομικού φορέα, δημιουργεί ηλεκτρονική υπογραφή.

(Τροπολογία 14)

Άρθρο 2, παράγραφος 5

>Αρχικό κείμενο>

5. «Αναγνωρισμένο πιστοποιητικό»: ψηφιακή βεβαίωση, μέσω της οποίας μια διάταξη επαλήθευσης υπογραφής συνδέεται με ένα άτομο, επιβεβαιώνει την ταυτότητα του εν λόγω ατόμου και ανταποκρίνεται στις απαιτήσεις που ορίζονται στο παράρτημα Ι.

>Κείμενο μετά την ψηφοφορία στο ΕΚ>

5. «Αναγνωρισμένο πιστοποιητικό»:

ηλεκτρονική βεβαίωση, μέσω της οποίας μια διάταξη επαλήθευσης υπογραφής συνδέεται με ένα άτομο, επιβεβαιώνει την ταυτότητα του εν λόγω ατόμου και ανταποκρίνεται στις απαιτήσεις που ορίζονται στο παράρτημα Ι.

(Τροπολογία 15)

Άρθρο 2, παράγραφος 6

>Αρχικό κείμενο>

6. «Πάροχος υπηρεσιών πιστοποίησης»: άτομο ή φορέας που εκδίδει πιστοποιητικά ή παρέχει στο κοινό άλλες υπηρεσίες, συναφείς με τις ηλεκτρονικές υπογραφές.

>Κείμενο μετά την ψηφοφορία στο ΕΚ>

6. «Πάροχος υπηρεσιών πιστοποίησης»: άτομο ή

ανεξάρτητος φορέας που εκδίδει πιστοποιητικά ή παρέχει στο κοινό άλλες υπηρεσίες, συναφείς με τις ηλεκτρονικές υπογραφές.

(Τροπολογία 16)

Άρθρο 3, παράγραφος 2

>Αρχικό κείμενο>

2. Με την επιφύλαξη των διατάξεων της παραγράφου 1, τα κράτη μέλη δύνανται να εισαγάγουν ή να διατηρούν μηχανισμούς εθελοντικής διαπίστευσης που αποσκοπούν στην επίτευξη βελτιωμένου επιπέδου παροχής υπηρεσιών πιστοποίησης. Όλες οι προϋποθέσεις που συνδέονται με τους εν λόγω μηχανισμούς πρέπει να είναι αντικειμενικές, διαφανείς, ανάλογες και να μην οδηγούν σε διακρίσεις. Τα κράτη μέλη δεν μπορούν να περιορίζουν τον αριθμό των παρόχων υπηρεσιών πιστοποίησης για λόγους που εμπίπτουν στο πεδίο εφαρμογής της παρούσας οδηγίας.

>Κείμενο μετά την ψηφοφορία στο ΕΚ>

2. Με την επιφύλαξη των διατάξεων της παραγράφου 1, τα κράτη μέλη δύνανται να εισαγάγουν ή να διατηρούν μηχανισμούς εθελοντικής διαπίστευσης που αποσκοπούν στην επίτευξη βελτιωμένου επιπέδου παροχής υπηρεσιών πιστοποίησης.

Τα κράτη μέλη μπορούν επίσης να αναγνωρίζουν μηχανισμούς διαπίστευσης τους οποίους διαχειρίζονται οργανώσεις ανεξάρτητες από τις διοικήσεις των κρατών μελών, με στόχο τη βελτίωση του επιπέδου παροχής υπηρεσιών πιστοποίησης. Όλες οι προϋποθέσεις που συνδέονται με τους εν λόγω μηχανισμούς πρέπει να είναι αντικειμενικές, διαφανείς, ανάλογες και να μην οδηγούν σε διακρίσεις. Τα κράτη μέλη δεν μπορούν να περιορίζουν τον αριθμό των παρόχων υπηρεσιών πιστοποίησης για λόγους που εμπίπτουν στο πεδίο εφαρμογής της παρούσας οδηγίας.

(Τροπολογία 17)

Άρθρο 3, παράγραφος 4

>Αρχικό κείμενο>

4. Τα κράτη μέλη δύνανται να εξαρτούν τη χρήση ηλεκτρονικών υπογραφών στο δημόσιο τομέα από πρόσθετες απαιτήσεις. Οι εν λόγω απαιτήσεις είναι αντικειμενικές, διαφανείς, ανάλογες και δεν οδηγούν σε διακρίσεις, ενώ αναφέρονται μόνο στα ειδικά χαρακτηριστικά της συγκεκριμένης εφαρμογής

>Κείμενο μετά την ψηφοφορία στο ΕΚ>

4. Τα κράτη μέλη δύνανται να εξαρτούν τη χρήση ηλεκτρονικών υπογραφών στο δημόσιο τομέα από πρόσθετες απαιτήσεις. Οι εν λόγω απαιτήσεις είναι αντικειμενικές, διαφανείς, ανάλογες και δεν οδηγούν σε διακρίσεις, ενώ αναφέρονται μόνο στα ειδικά χαρακτηριστικά της συγκεκριμένης εφαρμογής.

Οι εν λόγω απαιτήσεις δεν μπορούν να αποτελούν εμπόδια για τις διασυνοριακές υπηρεσίες προς πολίτες στον τομέα, π.χ., των παροχών κοινωνικής ασφάλισης ή των συντάξεων.

(Τροπολογία 18)

Άρθρο 5

>Αρχικό κείμενο>

1. Τα κράτη μέλη διασφαλίζουν ότι μια ηλεκτρονική υπογραφή δεν στερείται έννομων συνεπειών, ισχύος και εκτελεστότητας αποκλειστικώς επειδή είναι σε ηλεκτρονική μορφή ή επειδή δεν βασίζεται σε αναγνωρισμένο πιστοποιητικό ή σε πιστοποιητικό που έχει εκδοθεί από διαπιστευμένο πάροχο υπηρεσιών πιστοποίησης.

>Κείμενο μετά την ψηφοφορία στο ΕΚ>

1. Τα κράτη μέλη διασφαλίζουν ότι

οι ηλεκτρονικές υπογραφές που βασίζονται σε αναγνωρισμένο πιστοποιητικό εκδιδόμενο από πάροχο υπηρεσιών πιστοποίησης ο οποίος πληροί τους καθοριζόμενους στο παράρτημα ΙΙ όρους, αφενός αναγνωρίζεται ότι εκπληρώνουν την απαίτηση για ιδιόχειρη υπογραφή και αφετέρου γίνονται δεκτές ως αποδεικτικό στοιχείο ενώπιον της δικαιοσύνης κατά τον ίδιο τρόπο όπως οι ιδιόχειρες υπογραφές.

>Αρχικό κείμενο>

2. Τα κράτη μέλη διασφαλίζουν ότι οι ηλεκτρονικές υπογραφές που βασίζονται σε αναγνωρισμένο πιστοποιητικό εκδιδόμενο από πάροχο υπηρεσιών πιστοποίησης ο οποίος πληροί τους καθοριζόμενους στο παράρτημα ΙΙ όρους, αφενός αναγνωρίζεται ότι εκπληρώνουν την απαίτηση για ιδιόχειρη υπογραφή και αφετέρου γίνονται δεκτές ως αποδεικτικό στοιχείο ενώπιον της δικαιοσύνης κατά τον ίδιο τρόπο όπως οι ιδιόχειρες υπογραφές.

>Κείμενο μετά την ψηφοφορία στο ΕΚ>

2. Τα κράτη μέλη διασφαλίζουν ότι

μια ηλεκτρονική υπογραφή δεν στερείται έννομων συνεπειών, ισχύος και εκτελεστότητας αποκλειστικώς επειδή είναι σε ηλεκτρονική μορφή ή επειδή δεν βασίζεται σε αναγνωρισμένο πιστοποιητικό ή σε πιστοποιητικό που έχει εκδοθεί από διαπιστευμένο πάροχο υπηρεσιών πιστοποίησης.

(Τροπολογία 20)

Άρθρο 6, παράγραφος 1, σημείο β)

>Αρχικό κείμενο>

β) τη συμμόρφωση με όλες τις απαιτήσεις της παρούσας οδηγίας κατά την έκδοση του αναγνωρισμένου πιστοποιητικού[semigr ]

>Κείμενο μετά την ψηφοφορία στο ΕΚ>

β) τη συμμόρφωση με όλες τις απαιτήσεις

του Παραρτήματος Ι της παρούσας οδηγίας κατά την έκδοση του αναγνωρισμένου πιστοποιητικού[semigr ]

(Τροπολογία 21)

Άρθρο 6, παράγραφος 3

>Αρχικό κείμενο>

3. Τα κράτη μέλη διασφαλίζουν ότι ένας πάροχος υπηρεσιών πιστοποίησης δύναται να αναγράφει στο αναγνωρισμένο πιστοποιητικό περιορισμούς χρήσεως συγκεκριμένου πιστοποιητικού. Ο πάροχος υπηρεσιών πιστοποίησης δεν υπέχει ευθύνη για βλάβες που προκύπτουν από αντικανονική χρήση ενός αναγνωρισμένου πιστοποιητικού που περιλαμβάνει περιορισμούς των χρήσεών του.

>Κείμενο μετά την ψηφοφορία στο ΕΚ>

3. Τα κράτη μέλη διασφαλίζουν ότι ένας πάροχος υπηρεσιών πιστοποίησης δύναται να αναγράφει στο αναγνωρισμένο πιστοποιητικό περιορισμούς χρήσεως συγκεκριμένου πιστοποιητικού.

Οι περιορισμοί αυτοί πρέπει να είναι επαρκώς ευδιάκριτοι για τρίτους. Ο πάροχος υπηρεσιών πιστοποίησης δεν υπέχει ευθύνη για βλάβες που προκύπτουν από αντικανονική χρήση ενός αναγνωρισμένου πιστοποιητικού που περιλαμβάνει περιορισμούς των χρήσεών του.

(Τροπολογία 22)

Άρθρο 6, παράγραφος 4

>Αρχικό κείμενο>

4. Τα κράτη μέλη διασφαλίζουν ότι ένας πάροχος υπηρεσιών πιστοποίησης δύναται να αναγράφει στο αναγνωρισμένο πιστοποιητικό περιορισμούς σχετικά με το ύψος των συναλλαγών για τις οποίες ισχύει το πιστοποιητικό. Ο πάροχος υπηρεσιών πιστοποίησης δεν υπέχει ευθύνη για ζημίες που υπερβαίνουν το ύψος του εν λόγω ορίου.

>Κείμενο μετά την ψηφοφορία στο ΕΚ>

4. Τα κράτη μέλη διασφαλίζουν ότι ένας πάροχος υπηρεσιών πιστοποίησης δύναται να αναγράφει στο αναγνωρισμένο πιστοποιητικό περιορισμούς σχετικά με το ύψος των συναλλαγών για τις οποίες ισχύει το πιστοποιητικό.

Οι περιορισμοί αυτοί πρέπει να είναι επαρκώς ευδιάκριτοι για τρίτους. Ο πάροχος υπηρεσιών πιστοποίησης δεν υπέχει ευθύνη για ζημίες που υπερβαίνουν το ύψος του εν λόγω ορίου.

(Τροπολογία 23)

Άρθρο 6, παράγραφος 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

5α. Τα κράτη μέλη μεριμνούν ώστε ο κάθε φορέας παροχής υπηρεσιών πιστοποίησης να περιορίζεται απλώς και μόνο στην άσκηση των καθηκόντων που προβλέπονται από το καταστατικό του, γεγονός το οποίο συνεπάγεται ότι δεν θα πρέπει να αποτελεί ούτε μέσο επιπροσθέτου ελέγχου των πληροφοριών που ανταλλάσσονται με ηλεκτρονική μορφή ούτε να υπάγεται σε οποιοδήποτε διοικητικό έλεγχο.

(Τροπολογία 24)

Άρθρο 7, παράγραφος 2

>Αρχικό κείμενο>

2. Η Επιτροπή, για να διευκολύνει τις διασυνοριακές υπηρεσίες πιστοποίησης με τρίτες χώρες και την αναγνώριση ηλεκτρονικών υπογραφών προερχόμενων από τρίτες χώρες, θα διατυπώσει προτάσεις για την επίτευξη αποτελεσματικής εφαρμογής προτύπων και διεθνών συμφωνιών που ισχύουν για υπηρεσίες πιστοποίησης. Ειδικότερα, όπου κρίνει απαραίτητο, υποβάλλει προτάσεις προς το Συμβούλιο για την έκδοση κατάλληλων εντολών διαπραγμάτευσης διμερών και πολυμερών συμφωνιών με τρίτες χώρες και διεθνείς οργανισμούς. Το Συμβούλιο αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

2. Η Επιτροπή, για να διευκολύνει τις διασυνοριακές υπηρεσίες πιστοποίησης με τρίτες χώρες και την αναγνώριση ηλεκτρονικών υπογραφών προερχόμενων από τρίτες χώρες, θα διατυπώσει προτάσεις για την επίτευξη αποτελεσματικής εφαρμογής προτύπων και διεθνών συμφωνιών που ισχύουν για υπηρεσίες πιστοποίησης. Ειδικότερα, όπου κρίνει απαραίτητο, υποβάλλει προτάσεις προς

το Ευρωπαϊκό Κοινοβούλιο και το Συμβούλιο για την έκδοση κατάλληλων εντολών διαπραγμάτευσης διμερών και πολυμερών συμφωνιών με τρίτες χώρες και διεθνείς οργανισμούς.

(Τροπολογία 25)

Άρθρο 8, παράγραφος 2

>Αρχικό κείμενο>

2. Τα κράτη μέλη διασφαλίζουν ότι ένας πάροχος υπηρεσιών πιστοποίησης δύναται να συλλέγει δεδομένα προσωπικού χαρακτήρα μόνο απευθείας από το πρόσωπο το οποίο αφορούν και μόνον στον βαθμό που είναι απαραίτητο για τους σκοπούς έκδοσης πιστοποιητικού. Δεν επιτρέπεται συλλογή ή επεξεργασία των δεδομένων για άλλους σκοπούς χωρίς τη συναίνεση του εν λόγω προσώπου.

>Κείμενο μετά την ψηφοφορία στο ΕΚ>

2. Τα κράτη μέλη διασφαλίζουν ότι ένας πάροχος υπηρεσιών πιστοποίησης δύναται να συλλέγει δεδομένα προσωπικού χαρακτήρα μόνο απευθείας,

ή έχοντας λάβει άδεια από το πρόσωπο το οποίο αφορούν και μόνον στον βαθμό που είναι απαραίτητο για τους σκοπούς έκδοσης πιστοποιητικού. Δεν επιτρέπεται συλλογή ή επεξεργασία των δεδομένων για άλλους σκοπούς χωρίς τη συναίνεση του εν λόγω προσώπου.

(Τροπολογία 26)

Άρθρο 8, παράγραφος 3

>Αρχικό κείμενο>

3. Τα κράτη μέλη διασφαλίζουν ότι, κατόπιν αιτήσεως του υπογράφοντος, ο πάροχος υπηρεσιών πιστοποίησης αναφέρει στο πιστοποιητικό ψευδώνυμο αντί του ονόματος του υπογράφοντος.

>Κείμενο μετά την ψηφοφορία στο ΕΚ>

3. Τα κράτη μέλη διασφαλίζουν ότι, κατόπιν αιτήσεως του υπογράφοντος, ο πάροχος υπηρεσιών πιστοποίησης αναφέρει στο πιστοποιητικό ψευδώνυμο αντί του ονόματος του υπογράφοντος,

εφόσον το επιτρέπουν οι εθνικές νομοθετικές διατάξεις για τις εμπορικές πράξεις μη ηλεκτρονικής μορφής.

(Τροπολογία 27)

Άρθρο 8, παράγραφος 4

>Αρχικό κείμενο>

4. Τα κράτη μέλη διασφαλίζουν ότι, στην περίπτωση προσώπων που χρησιμοποιούν ψευδώνυμο, ο πάροχος υπηρεσιών πιστοποίησης διαβιβάζει τα δεδομένα που αφορούν την ταυτότητα των εν λόγω προσώπων σε αρχές, κατόπιν αιτήσεως των τελευταίων, με τη συναίνεση των προσώπων αυτών. Σε περίπτωση που, σύμφωνα με την εθνική νομοθεσία, η διαβίβαση των δεδομένων που αποκαλύπτουν την ταυτότητα του προσώπου που αφορούν είναι απαραίτητη για τη διερεύνηση αξιόποινων πράξεων που αναφέρονται στη χρήση ηλεκτρονικής υπογραφής με ψευδώνυμο, η μεταβίβαση καταγράφεται και ενημερώνεται το υποκείμενο των δεδομένων σχετικά με τη μεταβίβαση των δεδομένων που αναφέρονται σε αυτό, το ταχύτερο δυνατό έπειτα από την ολοκλήρωση της διερεύνησης.

>Κείμενο μετά την ψηφοφορία στο ΕΚ>

4. Σε περίπτωση που, σύμφωνα με την οδηγία 95/46/ΕΚ και βάσει της εθνικής νομοθεσίας, η διαβίβαση των δεδομένων που αποκαλύπτουν την ταυτότητα του προσώπου που αφορούν ή του υπογράφοντος σε αρχές, είναι απαραίτητη για τη διερεύνηση αξιόποινων πράξεων που αναφέρονται στη χρήση ηλεκτρονικής υπογραφής συνοδευόμενης από πιστοποιητικό χρησιμοποιούντος ψευδώνυμο ή απαιτείται για νομικές προσφυγές που σχετίζονται με συναλλαγές που έχουν πραγματοποιηθεί με τη χρήση ηλεκτρονικής υπογραφής συνοδευόμενης από πιστοποιητικό ψευδωνύμου, η μεταβίβαση καταγράφεται και ενημερώνεται το υποκείμενο των δεδομένων σχετικά με τη μεταβίβαση.

(Τροπολογία 28)

Άρθρο 9

>Αρχικό κείμενο>

Η Επιτροπή επικουρείται από μια επιτροπή συμβουλευτικού χαρακτήρα, αποκαλούμενη «επιτροπή ηλεκτρονικής υπογραφής» (καλούμενη εφεξής: «συμβουλευτική επιτροπή»), την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Μια επιτροπή επαφής της οποίας προεδρεύει αντιπρόσωπος της Επιτροπής και η οποία συμπεριλαμβάνει αντιπροσώπους των κρατών μελών, συμβάλλει στη διασφάλιση της συνεπόλυς εφαρμογής των απαιτήσεων που καθορίζονται στα Παραρτήματα Ι και ΙΙ.

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

>Κείμενο μετά την ψηφοφορία στο ΕΚ>

Η επιτροπή ζητεί ειδικότερα τη γνώμη της βιομηχανίας, των χρηστών και ομάδων καταναλωτών. Επίσης θεσπίζει τον κανονισμό της.

>Αρχικό κείμενο>

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Κείμενο μετά την ψηφοφορία στο ΕΚ>

Η γνώμη της επιτροπής μπορεί επίσης να ζητείται όσον αφορά την ανάγκη εξέλιξης των απαιτήσεων του Παραρτήματος Ι ή ΙΙ και τις εξελίξεις στον τομέα των γενικώς αναγνωρισμένων προτύπων για προϊόντα ηλεκτρονικής υπογραφής σύμφωνα με το άρθρο 3, παράγραφος 3.

>Αρχικό κείμενο>

Η Επιτροπή λαμβάνει ιδιαίτερα υπόψη τη γνώμη της συμβουλευτικής, επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

Επίσης, η ημερήσια διάταξη, τα σχέδια μέτρων, οι προθεσμίες, τα μέτρα εφαρμογής και τα πρακτικά (συμπεριλαμβανομένων και των ψηφοφοριών) της επιτροπής δημοσιοποιούνται και χαρακτηρίζονται από πλήρη διαφάνεια ούτως ώστε όλα τα ενδιαφερόμενα μέρη να μπορούν να συμβάλλουν οποτεδήποτε στις εργασίες της επιτροπής.

(Τροπολογία 29)

Άρθρο 10

>Αρχικό κείμενο>

Άρθρο 10

Διαβουλεύσεις με την Επιτροπή

Όταν κρίνεται απαραίτητο, ζητείται η γνώμη της συμβουλευτικής επιτροπής σχετικά με τους όρους για παρόχους υπηρεσιών πιστοποίησης, οι οποίοι ορίζονται στο παράρτημα ΙΙ, καθώς και σχετικά με γενικά αναγνωρισμένα πρότυπα για προϊόντα ηλεκτρονικής υπογραφής, σύμφωνα με το άρθρο 3, παράγραφος 3.

>Κείμενο μετά την ψηφοφορία στο ΕΚ>

Διαγράφεται

(Τροπολογία 30)

Άρθρο 11

>Αρχικό κείμενο>

1. Τα κράτη μέλη ανακοινώνουν στην Επιτροπή τα ακόλουθα:

>Κείμενο μετά την ψηφοφορία στο ΕΚ>

1. Τα κράτη μέλη ανακοινώνουν στην Επιτροπή τα ακόλουθα:

>Αρχικό κείμενο>

α) πληροφορίες σχετικά με εθνικά συστήματα εθελοντικής διαπίστευσης, συμπεριλαμβανομένων όλων των πρόσθετων απαιτήσεων σύμφωνα με το άρθρο 3, παράγραφος 4[semigr ]

>Κείμενο μετά την ψηφοφορία στο ΕΚ>

α) πληροφορίες σχετικά με εθνικά συστήματα εθελοντικής διαπίστευσης, συμπεριλαμβανομένων όλων των πρόσθετων απαιτήσεων σύμφωνα με το άρθρο 3, παράγραφος 4[semigr ]

>Αρχικό κείμενο>

β) επωνυμίες και διευθύνσεις των εθνικών φορέων που είναι αρμόδιοι για διαπίστευση και επίβλεψη[semigr ]

και

>Κείμενο μετά την ψηφοφορία στο ΕΚ>

β) επωνυμίες και διευθύνσεις των

ανεγνωρισμένων εθνικών φορέων που είναι αρμόδιοι για διαπίστευση και επίβλεψη[semigr ]

και

>Αρχικό κείμενο>

γ) επωνυμίες και διευθύνσεις των διαπιστευμένων εθνικών παρόχων υπηρεσιών πιστοποίησης.

>Κείμενο μετά την ψηφοφορία στο ΕΚ>

γ) επωνυμίες και διευθύνσεις των διαπιστευμένων εθνικών παρόχων υπηρεσιών πιστοποίησης.

>Αρχικό κείμενο>

2. Τα κράτη μέλη κοινοποιούν το ταχύτερο δυνατόν το σύνολο των πληροφοριών που υποβάλλονται βάσει της παραγράφου 1 καθώς και τις σχετικές αλλαγές τους.

>Κείμενο μετά την ψηφοφορία στο ΕΚ>

2. Τα κράτη μέλη

και οι ανεγνωρισμένοι φορείς κοινοποιούν εντός ενός μηνός το σύνολο των πληροφοριών που υποβάλλονται βάσει της παραγράφου 1 καθώς και τις σχετικές αλλαγές τους.

(Τροπολογία 31)

Παράρτημα Ι, σημείο β)

>Αρχικό κείμενο>

β) το σαφές και μη παρερμηνεύσιμο όνομα του κατόχου ή σαφές και μη παρερμηνεύσιμο ψευδώνυμο που αναγνωρίζεται ως ψευδώνυμο[semigr ]

>Κείμενο μετά την ψηφοφορία στο ΕΚ>

β) το όνομα του κατόχου ή ψευδώνυμο που αναγνωρίζεται ως ψευδώνυμο[semigr ]

(Τροπολογία 32)

Παράρτημα I, σημείο στ)

>Αρχικό κείμενο>

στ) τον μονοσήμαντο κωδικό ταυτοποίησης του πιστοποιητικού[semigr ]

>Κείμενο μετά την ψηφοφορία στο ΕΚ>

στ) τον κωδικό ταυτοποίησης του πιστοποιητικού[semigr ]

(Τροπολογία 33)

Παράρτημα Ι, σημείο θ)

>Αρχικό κείμενο>

θ) ενδεχόμενους περιορισμούς σχετικά με την ευθύνη του παρόχου υπηρεσιών πιστοποίησης καθώς και σχετικά με το ύψος των συναλλαγών για τις οποίες ισχύει το πιστοποιητικό.

>Κείμενο μετά την ψηφοφορία στο ΕΚ>

θ) ενδεχόμενους περιορισμούς σχετικά με

τη χρήση του πιστοποιητικού και το ύψος των συναλλαγών για τις οποίες ισχύει το πιστοποιητικό.

(Τροπολογία 34)

Παράρτημα ΙΙ, σημείο ε)

>Αρχικό κείμενο>

ε) να χρησιμοποιούν αξιόπιστα συστήματα και προϊόντα ηλεκτρονικής υπογραφής που διασφαλίζουν την προστασία έναντι τροποποίησης των προϊόντων, ώστε αυτά να μπορούν να χρησιμοποιηθούν για την επιτέλεση λειτουργιών άλλων από αυτές για τις οποίες προορίζονται[semigr ] πρέπει επίσης να χρησιμοποιούν προϊόντα ηλεκτρονικής υπογραφής που διασφαλίζουν την τεχνική και κρυπτογραφική ασφάλεια των διεργασιών πιστοποίησης οι οποίες υποστηρίζονται από τα προϊόντα[semigr ]

>Κείμενο μετά την ψηφοφορία στο ΕΚ>

ε) να χρησιμοποιούν αξιόπιστα συστήματα και προϊόντα ηλεκτρονικής υπογραφής που διασφαλίζουν την προστασία έναντι τροποποίησης των προϊόντων[semigr ] πρέπει επίσης να χρησιμοποιούν προϊόντα ηλεκτρονικής υπογραφής που διασφαλίζουν την τεχνική και κρυπτογραφική ασφάλεια των διεργασιών πιστοποίησης οι οποίες υποστηρίζονται από τα προϊόντα[semigr ]

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου όσον αφορά την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με κοινό πλαίσιο για ηλεκτρονικές υπογραφές (COM(98)0297 - C4-0376/98 - 98/0191(COD))(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(98)0297 - C4-0376/98 - 98/0191(COD)), ((ΕΕ C 325 της 23.10.1998, σελ. 5.))

- έχοντας υπόψη τα άρθρα 189 B, παράγραφος 2, 57, 66 και 100 Α της Συνθήκης ΕΚ, σύμφωνα με το οποίο η Επιτροπή υποβάλλει την πρόταση στο Κοινοβούλιο (C4-0376/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής καθώς και της Επιτροπής Πολιτικών Ελευθεριών και Εσωτερικών Υποθέσεων (A4-0507/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.